**ÜHISPROJEKTI ÜHISTE KAVATSUSTE KOKKULEPE**

1. **Taotleja andmed**

|  |  |
| --- | --- |
| * 1. **Ärinimi** | MTÜ Nelja Valla Kogu |
| * 1. **Registrikood** | 80242585 |
| * 1. **Tegevuskava elluviimise periood**   *Märgitakse sama ajavahemik, mis on märgitud projektitoetuse* ***taotluse avaldusel*** *(24-48 kuud).* | aprill 2021 – oktoober 2022 |

1. **Ühisprojekti andmed**

|  |  |
| --- | --- |
| * 1. **Ühisprojekti nimetus**   *Märgitakse sama nimetus, mis on märgitud projektitoetuse* ***taotluse avaldusel.*** | |
| „Kogukondade ühistegevuse arendamine ja toetamine“ | |
| * 1. **Ühisprojekti eesmärgid**   *Kirjeldatakse projekti peamist eesmärki ja kuidas projekt suurendab ühistegevust ja/või aitab kaasa ühistegevusele.* ***Eesmärgid ja tegevussuunad avalikustatakse kohaliku tegevusgrupi veebilehel.*** | |
| **Projekti peamiseks eesmärgiks**  NVK strateegia üks eesmärkidest on toimekate ja ühtehoidvate kogukondade loomine ja tugevdamine läbi uuenduslike tegevuste ja läbi kogukondade arengu toetamise nendele “oma näo” loomine, mis on kattub ka käesoleva projekti peamise eesmärgiga.  Projektiga soovitakse suurendada erinevate kogukondade kaasatust LEADER tegevustesse ja saada sisendit piirkonna LEADER arengustrateegia koostamiseks.  **Peaeesmärk on saavutatav alaeesmärkide kaudu:**   1. *Võrgustikku arendavad, toetavad ja tugevdavad tegevused:*   Erinevate seltside/MTÜde elavdamiseks ja majandamiseks vajalike ürituste ja muude sarnaste tegevuste korraldamine. Kavandatud sündmused käesoleva projekti raames on Kogukonnapäev ja sündmuste sari “Külast külla”.  Kaasatakse igas eas huvigruppe, eriti suurt tähelepanu pööratakse noorte kaasamisele. Tegevuste eesmärgiks on toetada kogukondade võrgustike teket, et kogukonnajuhtidel tekiks ühine inforuum piirkonnas tegutsevate kogukondade tegutsemismudelitest., teenustest ja toodetest. Kontaktvõrgustiku kaudu on kogukonnajuhtidel võimalus saada inspiratsiooni, toetuda naabrite nõule ja jõule, jagada teadmisi ning ressursse.  NVK kaasab tegevusse partnerid, kogukonnajuhid ja teised aktiivsed kogukondade liikmed.  *2) „Vihmavarju“ projektide toetamine – ehk kogukondade poolt algatatud tegevused, mis on kooskõlas projekti peamise eesmärgiga.*  Vihmavarjuprojektide rahastamiseks korraldatakse avatud läbirääkimistega taotlusvoor.  Tegevuse eesmärgiks on toetada Leader lähenemise kohaselt kogukondade poolt algatatud uusi tegevusi, mis on kogukonnale, piirkonnale või kandile vajalikud.  Toetuse taotlemiseks tuleb esitada Nelja Valla Kogule taotlus koos eelarvega. Vihmavarjuprojekti toel saab lihtsustatud korras taotleda toetust uute ja uuenduslike ideede elluviimiseks. Oodatud on väikeprojektide taotlused, mis rikastaks tegevuskeskkonda, oleks oma sihtgrupi jaoks mingil moel eriline, pakuks midagi uudset või „kiiksuga“, arvestaks ümbritsevaid olusid.  Nelja Valla Kogu ehk projekti põhipartner, kaasates teisi partnereid, hindab projekti tegevuste ja eelarve põhjendatust ning võib teha taotlejale ettepanekuid muudatuste sisseviimiseks. Nelja Valla Kogu vajadusel nõustab ja abistab rahastusotsuse saanud toetuse saajat tegevuste elluviimisel.  *3.) Sisendi kogumine NVK piirkonna arengustrateegia jaoks*  Projekti raames korraldataval Kogukondade koostööpäeval viiakse läbi suunatud arutelu, millega luuakse visioon tulevikuks. Kitsaskohad kaardistatakse ja nii sünnib reaalsetel vajadustel põhinev sisend uue strateegia loomiseks ja meetmete kujundamiseks. | |
| * 1. **Ühisprojekti AJAKAVA ja TEGEVUSED**  *Vajadusel lisada ridu* | |
| **Ajakava** *Märgitakse kavandatud tegevuskava elluviimise perioodil kuu või kvartali täpsusega.* | **Tegevuse kirjeldus**  *Kirjeldatakse detailselt projekti elluviimiseks vajalikke* ***tegevusi,*** *mis on otseselt seotud ühisprojekti eesmärkide saavutamisega.* |
| Veebruar-märts 2021 | 1. Projekti ettevalmistavad tegevused.  2. Projekti tegevuste ja taotlusvooru teavitus sotsiaalmeedias, kontaktvõrgustikes.  3. Kogukondade koostööpäev 18. märts 2021 Tuula Kogukonnakeskuses 14.00-18.00. KOVide ja kogukondade koostöö kogemused ja vastastikused ootused. Osapoolte nägemus uue perioodi strateegia meetmetest.   1. Saue vallavalitsuse ja kogukondade esinejad jagavad oma koostöökogemusi ja tutvustavad kogukonna-, küla- ja kultuurikeskuste kaardirakendust. 2. Harku kogukondade ümarlaud- 10 aastat koostööd. Parimad praktilised kogemused, edulood ja komistuskivid. 3. Kogukondade koostööst Saku vallas. 4. Kogukondade koostööst Kiili vallas. 5. Uute ideede turg ja ettepanekute koondamine.   4. Taotlejate nõustamine. |
| 1.-30. aprill 2021 | Vihmavarjuprojektide taotluste vastuvõtt |
| mai 2021 | 1. 10.mai 2021 projektitaotluste läbivaatamine, pingerea kinnitamine.  2. Taotlejatega lepingute sõlmimine.  3. Vihmavarjuprojektide tegevustest teavitamine. |
| mai 2021- oktoober 2022 | Vihmavarjuprojektide tegevused |
| mai 2021- oktoober 2022 | Sündmuste sari „Külast-külla“  Kord kuus kutsub üks kogukond külla naaberkogukonnad,  Et arutada „maailmaasju“, vahetada mõtteid ja kogemusi, genereerida koos uusi ideid, tekitada uusi algatusi või tegevusi. |
| IV kv 2022 | Projekti tegevuste kokkuvõtte koostamine/aruandlus. |
| * 1. **Eeldatavate TULEMUSTE kirjeldus koos selgitustega ühisprojekti laiemast mõjust tegevuspiirkonnale** | |
| * + 1. Ülevaade olemasolevast olukorrast, kitsaskohast, probleemist   NVK piirkonnas on tugevaid vabaühendusi, külaelu on hästi korraldatud, ning osatakse kasutada toetusvahendeid. On aga ka tegutsemist alustanud või nö väsinud kogukondasid. Napib noorte vanusegrupi poolt algatatud kogukondlikke tegevusi.  Toimekad kogukonnad pakuvad piirkonna elanikele kultuuri-, huviala- arendustegevusi. Probleemiks on külastajatele suursündmuste samaaegne korraldamine naabruses, või liialt samalaadiliste ürituste toimumine. Teise murekohana võib märkida tegijate väsimust ja ideede nappust.  Külast-külla tegevused viivad tegijad kokku, tekib võimalus arutleda ja tulevikku planeerides dubleerimist vältida. Tugevate ja toimekate kogukondade koostöövalmidus annab hoogu uutele ja ergutab mahajääjaid, omavaheliste kogemuste jagamine avardab kogukonnajuhtide teadmisi uutest võimalustest.  Uutel või väsinud kogukondadel ja noortel võib nappida pealehakkamist ja vahendeid oma ideede katsetamiseks. Vihmavarjuprojektid annavad lihtsa ja turvalise võimaluse uute ideede elluviimiseks ning enda proovilepanekuks. | |
| * + 1. Ühisprojekti tulemuste kirjeldus   1. Tekkinud võrgustik seob NVK piirkonna kogukondi, koostöö on tulemuslik;  2. Läbi ühistegevuse on teadvustunud organiseerituse ja kodanikuaktiivsuse tähtsus ning võimekus;  3. Kogukonnajuhid on särasilmsed, laienenud silmaringiga, üksteisest hoolivad, suudavad ja tahavad üksteisega suhelda ning julgevad oma ideid ellu viia;   1. Koondatud on info sisendiks Leader tegevusgrupi piirkonna arengustrateegia loomisele. | |
| * + 1. Ühisprojekti laiem mõju tegevuspiirkonnale   Ühisprojekt mõjutab kogu tegevuspiirkonda ja siinseid kodanikuühendusi/ mittetulundusühinguid. Võtmesõnadeks on koostöö ja uute kogukondade võimestamine. Motiveeritud, teadlik ja võrgustunud piirkondlik tegija tahab tegutseda ja näeb võimalusi ning omab tugivõrgustikku. | |

|  |  |
| --- | --- |
| * 1. **Projektitoetuse TAOTLEJA ja PARTNERI(TE) ülesannete kirjeldus ühisprojektis**   *Vajadusel lisada ridu* | |
| **Taotleja ja partneri(te) nimed** | **Ülesannete kirjeldus**  *Kirjeldatakse ühisprojekti osapoolte ülesanded võimalikult detailselt.* |
| Taotleja, põhipartner  MTÜ Nelja Valla Kogu | Taotleja juhib projekti, vastutab üldise korralduse, infolevi, sisutegevuste elluviimise ja aruandluse eest. Toetab uusi kogukonnaliidreid projektitegevustes |
| Omavalitsused  Harku Vallavalitsus  Saue Vallavalitsus  Kiili Vallavalitsus  Saku Vallavalitsus | Kaaskorraldavad Kogukondade koostööpäeva, aitavad kaasa tegevuste info jagamisel võrgustikes |

1. **Ühisprojektis osalevate PARTNERITE andmed**

|  |  |  |  |
| --- | --- | --- | --- |
| **Nimi ja registrikood** | **Esindaja nimi** | **Kontaktandmed** | **Allkiri** |
| MTÜ Nelja Valla Kogu 80242585 |  |  |  |
| Saku Vallavalitus |  |  |  |
| Harku Vallavalitus |  |  |  |
| Kiili Vallavalitsus |  |  |  |
| Saue Vallavalitsus |  |  |  |
|  |  |  |  |

**Kinnitan, et esitatud andmed on õiged**

|  |  |
| --- | --- |
| **Taotleja esindaja nimi** | Annika Jõks |
| **Taotleja esindaja allkiri** | Allkirjastatud digitaalselt |
| **Allkirjastamise kuupäev** |  |